open-index/open-wikipedia-markdown huggingface dataset:
John Perumbalath

**John Perumbalath** (født 23. mai 1966 i Mananthavady i Kerala i India)  er anglikansk biskop av Liverpool i England. Han tiltrådte i januar 2023, og trakk seg brått tilbake fra embedet den 30. januar 2025 og sa at han raskt skulle iverksette sin fratreden i pakt med formalitetene.
## Liv og virke
### Bakgrunn
Han vokste opp som syriansk kristen i India. Han studerte først ved Calicut University, ved *St Mary's College i Sulthan Bathery*. Han var seminarist ved *Union Biblical Seminary* i Pune, hvorfra han fikk en *[[Bachelor of Divinity]]*-grad i 1990. Så studerte han ved North India Institute of Post Graduate Theological Studies i Calcutta/Serampore (Vest-Bengal). I 1993 fikk han mastergrad fra Osmania University en annnen master fra Serampore College. Så fulgte doktorgradsstudier i hermeneutikk ved Greenwich School of Theology i England, med grad gitt fra North-West University Sør-Afrika i 2007. 

### Biskop
Etter virke som foreleser og geistlig i anglikansk-protestantiske sammenhenger i India kom han til England, og fortsatte i tjenester i Church of England. Den 9. mars 2018 ble det kunngjort at Perumbalath skulle bli neste biskop i Bradwell, en suffraganbiskop innen bispedømmet Chelmsford. Han ble bispeviet av erkebiskop Justin Welby den 3. juli 2018 i *St Paul's Cathedral*, og ble innført i embedet i *Chelmsford Cathedral* den 22. juli.

Den 18. oktober 2022 kunngjorde statsministerens kontor at dronning Elizabeth II hadde akseptert Perumbalaths nominasjon som den neste biskop av Liverpool. Den 25. november 2022 ble han valgt av kannikkollegiet i *Liverpool Cathedral*. Han ble intronisert i Liverpool-katedralen den 22. april 2023.

Perumbalath bekrefter kvinners ordinerte tjeneste. 

I november 2023 var han en av 44 Church of England-biskoper som signerte et åpent brev som støttet bruken av *Prayers of Love and Faith* (velsignelser for par av samme kjønn) og ba om at «veiledning blir utstedt uten forsinkelse som inkluderer fjerning av alle restriksjoner på prester som inngår sivile ekteskap av samme kjønn, og på biskoper som ordinerer og gir lisens til slike presteskap.»

## Referanser
Emi

**Emi** er et kvinnenavn, som iblant også benyttes som etternavn. Det har japansk opprinnelse.

## Etymologi
Japanske *Emi* kan skrives med ulike kanjitegn og kan ha følgende betydninger:

;som fornavn
* 恵美 – «velsignelse, skjønnhet»
* 絵美 – «bilde, skjønnhet»
* 映見 – «reflektere, se»
* 映美 – «reflektere, skjønnhet»
* 笑 – «smil»
* 栄美 – «velstående, skjønnhet»
* 恵未 – «velsignelse, ennå ikke»
* 恵実 – «velsignelse, frukt»
* 慧美 – «visdom, skjønnhet»

Fornavnet kan også skrives med hiragana eller katakana.

;som etternavn
* 江見 – «bukt, se»
* 江美 – «bukt, skjønnhet»

I Norden brukes *Emi* som en kortform av navn som begynner med *Em-*, særlig *[[Emilia (navn)|Emilia]]* og *[[Emma]]*.

*Emi* er også kjent brukt som mannsnavn, en kortform av mannsnavnet *Emiliano*.

## Utbredelse
*Emi* er et vanlig navn i Guinea-Bissau, Indonesia og Japan.

|}

## Personer med navnet
Personene i listen er ordnet kronologisk etter fødselsår.
* Emi Wada (1937–2021), japansk kostymedesigner
* Emi Matsui (født 1963), japansk friidrettsutøver
* Emi Shinohara (født 1963), japansk stemmeskuespiller
* Emi Nagashima (født 1964), japansk forfatter
* Emi Maeda (født 1973), japansk harpist og noise-musiker
* Emi Naito (født 1979), japansk softballspiller
* Emi Evans (født 1980), engelsk-japansk sanger
* Emi Sakurai (født 1982), japansk landhockeyspiller
* Emi Inui (født 1983), japansk softballspiller
* Emi Suzuki (født 1985), japansk modell og skuespiller
* Emi Takanabe (født 1985), japansk svømmer
* Emi Nakajima (født 1990), japansk fotballspiller
* Emi Wong (født 1990), hongkongkinesisk YouTube-trener
* Emi Nishikori (født 1993), japansk landhockeyspiller
* Emi Takei (født 1993), japansk skuespiller og sanger
* Emi Mahmoud (født 1992/1993), sudanesisk dikter

## Se også
* Emi Koussi, skjoldvulkan i Sahara, i det nordlige Tsjad

## Referanser


## Eksterne lenker
*
VM i alpint 2025

**VM i alpint 2025** ble arrangert fra 4. til 16. februar 2025 i Saalbach-Hinterglemm i Østerrike. Dette var andre gang verdensmesterskapet i alpint ble arrangert i Saalbach-Hinterglemm, da stedet også var vert for VM i alpint 1991.

Vertsbyen for VM i alpint 2025 skulle opprinnelig velges i mai 2020 under Det internasjonale ski- og snøbrettforbundets 52. kongress i Pattaya i Thailand, men kongressen ble avlyst på grunn av koronapandemien. Valget ble derfor foretatt 3. oktober 2020 under en videokonferanse. Saalbach-Hinterglemm fikk 12 stemmer mens Garmisch-Partenkirchen og Crans-Montana fikk én stemme hver.

## Program
:*Offisielt program.*:
:''Alle tider er i sentraleuropeisk tid, lokal tid i Østerrike (UTC+01.00))

## Medaljetabell

## Medaljevinnere
### Menn

### Kvinner

### Mikslag

## Norges tropp
31. januar tok Norges Skiforbund ut 13 utøvere: fem kvinner og åtte menn.

### Kvinner
}  || ||  ||  || 
|-
|align=left|        ||align=left| Bærums Skiklub ||  ||    || ||DNF   ||   ||DNF2  
|-
|}

### Menn
}  
|-
|align=left|  ||align=left|Stabæk Idrettsforening ||  || bgcolor=FFDAB9|   ||   ||   ||   || 
|-
|align=left|    ||align=left|Spjelkavik Idrettslag ||  ||  ||  ||  ||  || DNF1
|-
|}

## Referanser


## Eksterne lenker
*
All Around Frying Pan

***All Around Frying Pan*** er en amerikansk stumfilm fra 1925 regissert av David Kirkland.

## Skuespillere
* Fred Thomson som Bart Andrews 
* James A. Marcus
* William Courtright som Austin 
* John Lince som Jim Dawson 
* Clara Horton som Jean Dawson 
* Monte Collins som Mike Selby 
* Elmo Lincoln som Foreman Slade 
* Newton Barbar som Ruddy Logan

## Referanser


## Eksterne lenker
*
EM i skiskyting 2025

**EM i skiskyting 2024** ble arrangert fra 26. januar til 2. februar 2025 i Val Martello i Italia. EM i skiskyting er et åpent europamesterskap. Dette mesterskapet hadde derfor deltakelse fra både Europa, Nord-Amerika, Sør-Amerika, Asia og Oseania.

## Program
*Alle tider var lokaltid i [[Italia]] ([[Sentraleuropeisk tid|UTC+1]]).*

## Medaljevinnere
### Menn

### Kvinner

## Medaljefordeling

## Deltakernasjoner
Det deltok 283 skiskyttere fra 35 nasjoner:

*
*
*
*
*
* 
* 
*   
* 
*
* 
*
* (vert)
*
*
* 
*
*
*
* 
*
* 
*
*
* 
*
*
* 
*
* 
* 
*
* 
* 
*

## Norges tropp
20. januar tok Norges Skiskytterforbund ut sju kvinner og åtte menn til mesterskapet. Ida Lien var kvalifisert til deltakelse i mesterskapet som tittelforsvarer på kvinnenes sprint.

### Kvinner

### Menn
}  ||  ||style="background:#DCE5E5;"|   ||style="background:#F7F6A8;"|   
|-
|align="left"|                               ||align="left"| Stårheim Idrettslag ||  ||  ||  || 
|-
|align="left"|                         ||align="left"| Vingrom Idrettslag  ||  ||style="background:#F7F6A8;"|   ||  ||style="background:#F7F6A8;"|   
|-
|align="left"|                        ||align="left"| Fet Skiklubb        ||  ||  ||  || 
|-
|align="left"|                    ||align="left"| Geilo Idrettslag    ||  ||style="background:#DCE5E5;"|   ||  ||style="background:#F7F6A8;"|   
|-
|align="left"|                         ||align="left"| Skatval Skilag      ||  ||  ||style="background:#FFDAB9;"|   ||style="background:#F7F6A8;"|   
|-
|align="left"|                            ||align="left"| Lier Idrettslag     ||  ||  ||  || 
|-
|align="left"|   ||align="left"| Os Idrettslag       ||  ||  ||  || 
|-
|}

## Referanser


## Eksterne lenker
* 
*Offisielt nettsted
Johs. P. Løkke

**Johannes Pettersen Løkke** (1895-1988), ofte omtalt som **Johs. P. Løkke**, var en norsk industriarbeider, fagforeningsmann og Arbeiderpartiet-politiker fra Notodden. Han var ordfører i Notodden i åtte år (1946–49 og 1956–1959) og stortingsrepresentant for valgkretsen Kjøpstedene i Telemark og Aust-Agder fylker i én periode 1950–53. 

Han var født i Oslo, og utdannet salmaker. Han arbeidet på Norsk Hydros sekkefabrikk på Lillo i Østre Aker, og fulgte med da denne produksjonen ble flyttet til Notodden i 1935. Både i Oslo og Notodden hadde han verv i fagforeningene: avdelingsformann for Norsk Arbeidsmandsforbund 1923, avdelingsformann for Norsk Kjemisk Industriarbeiderforbund 1926-1927 og forbundsstyremedlem 1934-1936, og formann i Hydroarbeidernes forening, Notodden 1937-1945. Han var med på å stifte Norsk Kjemisk Industriarbeiderforbund i 1924.

Løkke kom raskt inn i kommunepolitikken i Notodden, og satt i kommunestyret 1937–1969, avbrutt av krigen. Etter kommunestyrevalget 1945 ble han valgt til varaordfører, og rykket opp til ordfører i februar 1946 da sorenskriver Kai Knudsen ble hentet til Oslo og riksmeklingsmannens kontor. Han ble gjenvalgt som ordfører etter kommunestyrevalget 1947. Ved stortingsvalget 1949 tok Ap et mandat fra NKP i bykretsen Kjøpstedene i Telemark og Aust-Agder fylker, og Løkke ble stortingsmann. 

Som pensjonist flytta han fra Notodden til Brevik.

Under krigen var han med i illegalt arbeid, og satt på Grini fangeleir fra desember 1943 til april 1945.
## Referanser


## Eksterne lenker
*
The Spy

**The Spy** kan vise til:

* The Spy (1914), en amerikansk stumfilm
* The Spy (1917), en amerikansk stumfilm
Femangerlaks kraftverk

**Femangerlaks kraftverk** er et vannkraftverk i Bjørnafjorden kommune i Vestland.

Det utnytter et fall på ca 30 meter i Femangerelva.

Installert effekt er 50 kW fra to peltonturbiner. Årsproduksjon er 0,3 GWh.

Femangerlaks ble opprettet i 1986 for produksjon av smolt. Slike anlegg trenger tilførsel av rent vann, det hentes fra Botsvatnet og to inntak i elven. Ved oppgradering av anlegget i 2022 ble det installert turbiner som utnytter energien i vannet til lokalt strømforbruk.

## Referanser


## Kilder
* 
* NVE vannkraftdatabase
* Enova: Femangerlaks faset ut fossil varme
* NVE Konsesjonsaker: AS Femangerlaks - uttak av vatn frå Femangervassdraget og regulering av Botsvatnet
Albert Cartier

**Albert Cartier** (født 1960) er en fransk fotballtrener og tidligere fotballspiller.

## Referanser


## Eksterne lenker
* 
*  Albert Cartier – FC Metz
Sandbu naturreservat

**Sandbu naturreservat** er et naturreservat i Sel kommune. Det består av et område ved vest for Gudbrandsdalslågen mellom Sjoa og Otta. En liten del av området, omtrent , ble vernet 4. september 1981, utvidet til  6. desember 2024. Reservatet inngår i verneplan for skogvern. Motorferdsel til lands og til vanns er forbudt, herunder landing og start med luftfartøy. Bruk av sykkel og hest og kjerre samt ridning er forbudt utenom på stier og på eksisterende traktorveger avmerket på vernekartet.

Verneforskriften sier at formålet med vernet er 

«å bevare et område som

a.	inneholder truet, sjelden eller sårbar natur innenfor mange artsgrupper, særlig bergveggsarter av lav og karplanter.

b.	representerer bestemte typer natur i form av lite påvirket skog med stor variasjon fra furuskog med brannhistorikk, rik blandings-, bar- og lauvskog, inkludert rik almeskog, i tillegg til arealer med kalkrike bergvegger og bekkekløfter.

Det er en målsetting å beholde verneverdiene i best mulig tilstand, og eventuelt videreutvikle dem.» 


## Før desember 2024
For området som ble vernet i 1981 var formålet med vernet

«å bevare en montan utforming av gråor-heggskog med en plantegeografisk interessant forekomst av alm.» 


Naturreservatet var en del av verneplan for edellauvskog/rike lauvskoger.

## Referanser
David Hatcher Childress

**David Hatcher Childress** (født 1. juni 1957) er en amerikansk forfatter, og eieren av Adventures Unlimited Press, et forlag etablert i 1984 som spesialiserer seg på bøker om uvanlige emner som antikke mysterier, uforklarlige fenomener, pseudohistorie og historisk revisjonisme. Hans egne arbeider konsentrerer seg først og fremst om pseudoarkeologiske og pseudovitenskapelige emner som UFOer, hemmelige samfunn, undertrykt teknologi, kryptozoologi og konspirasjonsteori. Childdress, som ikke har noen formell utdanning på universitetsnivå, omtaler seg selv som en «useriøs arkeolog».

Personer som har påvirket Childress er Erich von Däniken, Thor Heyerdahl og Charles Berlitz.

Childress sin første bok, *A Hitchhikers Guide to Africa and Arabia*, ble utgitt i 1983. I 1984 flyttet Childress til Illinois, og etablerte et forlag ved navn Adventures Unlimited Press, som er et enkeltperson foretak. Selskapet hans publiserte hans egne verk og også noen fra andre forfattere, og presenterte utkant-vitenskapelige teorier om antikke sivilisasjoner, kryptozoologi og lite kjente teknologier. I 1992 grunnla han Childress World Explorers Club, som av og til arrangerer turer til steder han skriver om, og gir ut et magasin kalt World Explorer. Childress har skrevet og hvert medforfatter på over et dusin bøker, fra hans første i 1983 til hans siste i 2013.

## Referanser


## Se også
* Antikke astronauter
Marek Weber

**Marek Weber** (1888–1964) var en østerriksk fiolinist og orkesterleder, kjent for sine innspillinger av populærmusikk og dansemusikk i 1920- og 1930-årene. Han var en av de mest kjente orkesterlederne i sin tid og oppnådde stor suksess i Europa før han emigrerte til USA.
## Liv og virke
### Bakgrunn
Marek Weber ble født i Lemberg i Galizien i Østerrike-Ungarn. Familien var jødisk.

### Musikalsk talent
Han viste tidlig talent for fiolin og skal ha vært en virtuos 12 år gammel. Han flyttet til Tyskland i 1906 for å studere musikk ved Stern’sches Konservatorium i Berlin.

### Orkesterleder i Tyskland
Etter utdannelsen etablerte han seg etter hvert som orkesterleder og spesialiserte seg på lett klassisk musikk, populærmusikk og dansemusikk.

Weber fikk sitt store gjennombrudd i Berlin, hvor han ledet sitt eget orkester. Blant de steder der han hadde spilleoppdrag var Hotel Adlon; der ble han residerende bandleder. Hans innspillinger for plateselskaper som Deutsche Grammophon og Electrola ble svært populære, og han ble kjent for sin elegante og sofistikerte orkestermusikk. Hans repertoar inkluderte valser, tangoer, foxtrot og tidlige jazzinspirerte komposisjoner.

### Emigrasjon
På grunn av nazistenes maktovertakelse i 1933 og deres forfølgelse av jødiske kunstnere, forlot Weber Tyskland og slo seg ned i Sveits før han emigrerte til USA i 1937. I USA fortsatte han å spille musikk, men trakk seg gradvis tilbake fra offentligheten og slo seg ned på en avsidesliggende ranch. Han døde i Chicago i 1964.

## Litteratur
* Knud Wolffram: *Tanzdielen und Vergnügungspaläste.* 4., gjennomsette og utvidede opplag. Edition Hentrich, Berlin 2001, , s. 234.

## Referanser


## Eksterne lenker
* 
*  Weber med orkester i Nederland, 1932 via YouTube
Peter Kolosimo

**Peter Kolosimo**, pseudonym til **Pier Domenico Colosimo** (1922–1984), var en italiensk journalist og forfatter. Han regnes blant grunnleggerne av pseudoarchaeology, et kontroversielt emne der det gjøres tolkninger av fortiden som ikke er akseptert av det arkeologiske vitenskapsmiljøet, som avviser de aksepterte datainnsamlings- og analytiske metodene til disiplinen. Han populariserte også antikke astronaut-teorier om kontakt mellom utenomjordiske vesener og eldgamle menneskelige sivilisasjoner.

Han ga ut flere bøker, alle svært populære, oversatt og utgitt i 60 land, inkludert Japan og Kina. På 1970- og begynnelsen av 1980-tallet frem til sin død, var han redaktør for flere magasiner. De seneste bøkene skrev han sammen med sin kone Caterina.

## Referanser


## Se også
* Antikke astronauter
Mauro Biglino

**Mauro Biglino** (født 13. september 1950) er en italiensk forfatter og oversetter. Mye av arbeidet hans fokuserer på oversettelsen av originale hebraiske tekster og den lingvistiske betydningen kontra de mange revisjonene av Bibelen og kirkehistorien, inkludert konspirasjonsteorier, ufologi og spekulasjoner om antikke astronauter. Som han selv erklærte er ideene hans for det meste basert på litterære verker med ideer som ligger utenfor den etablerte vitenskapelige eller akademiske konsensus som Erich von Däniken og Zecharia Sitchin. Biglino har også vært involvert i å produsere italienske interlineære utgaver av de tolv små profetene for Edizioni Paoline i Roma, Italia.

Han skrev boken *Chiesa Cattolica e Massoneria* (Den katolsk kirke og frimureriet), hvor han erklærte å ha vært frimurer og medlem av det italienske frimureriet i mer enn ti år frem til 2000-tallet.

## Referanser


## Se også
* Antikke astronauter
Germaine Dieterlen

**Germaine Dieterlen** (15. mai 1903 i Valleraugue – 13. november 1999 i Paris) var en fransk antropolog. Hun var elev av Marcel Mauss, jobbet med kjente franske antropologer Marcel Griaule og Jean Rouch, skrev om et stort spekter av etnografiske emner og ga banebrytende bidrag til studiet av myter, initiasjoner, grafiske systemer, objekter, klassifikasjoner, rituell og sosiale strukturer.

Hun er mest kjent for sitt arbeid blant Dogon og Bambara i Mali, etter å ha bodd hos dem i over tjue år, ofte i samarbeid med Marcel Griaule, som hun skrev boken *The Pale Fox* sammen med i 1965.

## Referanser
Pavel Pavel

**Pavel Pavel** (født 1957) er en tsjekkisk ingeniør og eksperimentell arkeolog som er mest kjent for å undersøke hvordan gamle sivilisasjoner transporterte tunge gjenstander.

Pavel Pavel drev sitt eget transportfirma som hadde spesialisert seg på tunge transporter. Inspirert av Thor Heyerdahl satte Pavel i gang et forsøk for demonstrere hvordan de monolittiske Moaiene på Påskeøya kan ha blitt flyttet på plass av et lite antall mennesker som bare brukte grunnleggende og enkle former for teknologier. Han gjennomførte et eksperiment i 1982 i Syd-Böhmen ved å bruke en betongmodell (4,5 m, 12 tonn). I 1986 ble han invitert av Heyerdahl til Påskeøya for å teste eksperimentet sitt i dets faktiske miljø, hvor han med suksess replikerte eksperimentet. Bare 16 personer med en leder var nødvendig for en relativt rask statuetransport.

Senere utførte han noen ytterligere eksperimenter. Han og fem assistenter som kun brukte tresleder flyttet og reiste en 30-tonns gyngestein i Strakonice distriktet til sin opprinnelige plassering, hvorfra den ble fjernet på 1800-tallet av ukjente vandaler. Han estimerte at bare 160 personer med lignende enkel teknologi ville ha vært nødvendig for transport av de 800 tonn tunge steinene i Baalbek.

Et av de neste eksperimentene, realisert i 1991, var å bygge en del av Stonehenge som en modell skala 1:1. Ti personer fraktet i løpet av en dag en fem tonn tung betongstein til toppen av to andre steiner, kun ved hjelp av tau og tresleder. Denne modellen er reist i Strakonice.
## Referanser
Neodorcadion bilineatum

***Neodorcadion bilineatum*** er en bille som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor (12-14 millimeter), tettbygd trebukk, brun med en hvit stripe på hver dekkvinge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.

## Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

## Utbredelse
Arten er utbredt i Sørøst-Europa.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Dorcadiini Latreille, 1825
******** Slekten *[[Neodorcadion]]* Ganglbauer, 1883
********* ***Neodorcadion bilineatum*** (Germar, 1824) 

## Kilder
* Liste over slektene

## Eksterne lenker
*
Olenecamptus bilobus

***Olenecamptus bilobus*** er en bille som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore (10-20 millimeter), brunlige trebukker. Denne gruppen utmerker seg særlig ved sin langstrakte kroppsform, pronotum er tydelig lengre enn bredt, uten pigger på sidene.
Antennene hos hannene er rundt dobbelt så lange som kroppen. Arten kjennes på en hjerteformet, hvit flekk rett bak scutellum.

## Utbredelse
Arten er vidt utbredt fra India i vest til Ny-Guinea og Australia i øst.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Dorcaschematini J. Thomson, 1860
******** Slekten *[[Olenecamptus]]* Chevrolat, 1835
********* ***Olenecamptus bilobus*** (Fabricius, 1801)
********** *Olenecamptus bilobus bilobus* (Fabricius, 1801)
********** *Olenecamptus bilobus dahli* Kriesche, 1926
********** *Olenecamptus bilobus luzonensis* Dillon & Dillon, 1948
********** *Olenecamptus bilobus madecassus* Fairmaire, 1901
********** *Olenecamptus bilobus nipponensis* Dillon & Dillon, 1948
********** *Olenecamptus bilobus taiwanus* Dillon & Dillon, 1948
********** *Olenecamptus bilobus trimaculatus* Breuning, 1940

## Kilder
* Liste over slektene
* Katalog med utbredelsesdata

## Eksterne lenker
*
Krillbite Studio

**Krillbite Studio** er en uavhengig, norsk videospillutvikler. Selskapet ble grunnlagt i 2011 og publiserte sitt første spill, *The Plan*, i 2013, etterfulgt av *[[Among the Sleep]]* (2014).

## Utmerkelser
Under Spillprisen i 2021, ble Krillbite tildelt to priser for ''Sunlight''. Disse var for «beste lyd» og «beste visuelle uttrykk». De ble i tillegg nominert til prisene for «årets spill» og «beste teknologi».

## Utgivelser

* *The Plan* (egenutgitt, 2013)
* *[[Among the Sleep]]* (egenutgitt, 2014)
* *Mosaic* (Raw Fury, 2019)
* *[[Sunlight (videospill)|Sunlight]]* (egenutgitt, 2021)
* *[[Fruitbus]]* (egenutgitt, 2024)

## Referanser


## Eksterne lenker
* 
*
Finn Bakke

**Finn Arne Bakke** (1932–2025) var en idrettsleder. Han var president i Norges Skøyteforbund i perioden 1999–2001, som representant fra Oslo Skøiteklub.

Han vokste opp på Besserud i Oslo, og avtjente førstegangstjenesten i Kystartilleriet ved Oscarsborg festning ved Drøbak i 1952. Deretter søkte han om FN-tjeneste ved det norske feltsykehuset i Korea (Norwegian Mobile Army Surgical Hospital). Bakkes utreise til Korea var i november 1953. Han hadde i utgangspunktet fått tjeneste som sykevokter, men den forrige sykevokteren hadde fått forlenget sin tjeneste, slik at Bakke ble øverført til å assistere på operasjonsstua. Etter de 3 første måneders tjeneste var det rullering og han kom på «Holding»; altså postoperativ avdeling. Når de første 6 månedene var over så søkte han om nye 6 måneder som han fikk og da var det med «det daglige ansvaret for driften av PX (post exchange). PX var en offentlig subsidiert varehandel primært med forbruksartikler for militært personell. Varene var hygieneartikler, drikkevarer, sigaretter og søtsaker; i en viss utstrekning også klokker, kameraer etc.» Bakke kom hjem fra Korea i november 1954.

Bakke tok sivilingeniør i kjemi-utdanning i Tyskland. I 1960-årene var han laboratoriesjef ved Meierilaboratoriet (ML) i Oslo. Senere fikk han oppgave med å bygge opp og drive MLs forsøkslaboratorium i Brumunddal. I denne tiden bodde familien i Brumunddal. Han flyttet tilbake til Oslo da han ble direktør i Meierilaboratoriet i 1977. Meierilaboratoriet vokste kraftig under ledelse av Bakke, og etter flere fusjoner ble ML til Norsk Matanalyse i 1996.

Blant hans barn så konkurrerte både Karin og John Arne Bakke i junior-NM på skøyter i starten av 1980-årene. Karin i allround i Hol 1981 og i Kolbotn 1982, samt John Arne i sprint i yngre junior i Skien 1984 og i eldre junior i Hamar 1986.

## Referanser




## Eksterne lenker
*
Libby Lane

**Libby Lane**, egentlig *Elizabeth Jane Holden Lane*  (født 1966) er en britisk anglikansk biskop av Derby (siden 2018) og som Lord Spiritual-medlem av det britiske House of Lords (siden juli 2019). Lane var den første kvinne som ble ordinert til biskop i Church of England i 2015,  og tjente først som *Suffragan Bishop* av  Stockport i Church of England Diocese of Chester før hun ble bispedømmebiskop.
## Liv og virke
### Bakgrunn
Libby Lane, som vokste opp i Glossop i Derbyshire.  Hun gikk på skole i Manchester og studerte ved St Peter's College på University of Oxford. 
### Prest
Hun ble ordinert til diakon i 1993 og ble ordinert til anglikansk prest sammen med ektemannen George i 1994. Dette året var det første da kvinner ble ordinert til prestetjeneste i *Church of England.*

Lane var prest i St Peter's Hale og St Elizabeth's Ashley. Paret har to voksne barn.
### Biskop i Stockport
Den 17. desember 2014 kunngjorde det britiske statsministerens kontor at hun ble utnevnt til biskop. Hun ble ordinert til biskop den 26. januar 2015 av John Sentamu i katedralen for den kirkelige provinsen York, York Minster.

### Biskop av Derby
Den 18. desember 2018 bekreftet den britiske dronningen valget av Libby Lane som biskop av Derby. Libby Lane etterfulgte der biskop Alastair Redfern, som gikk av med pensjon fra 31. august 2019.

Den 2. juli 2019 ble hun utnevnt til *Lord Spiritual* til House of Lords.

I november 2023 var hun en av 44 Church of England-biskoper som signerte et åpent brev som støttet bruken av *Prayers of Love and Faith* (velsignelser for par av samme kjønn) og ba om at «veiledning blir utstedt uten forsinkelse som inkluderer fjerning av alle restriksjoner på prester som inngår sivile ekteskap av samme kjønn, og på biskoper som ordinerer og gir lisens til slike presteskap.»

## Referanser
Multi-jet fusion

**Multi-jet fusion** (**MJF**) er en type 3D-utskrift utviklet av Hewlett-Packard (HP). Teknologien fungerer ved at det legges pulver lagvis som sprøytes med bindemiddel og slippmiddel, og deretter bindes sammen med varme for hvert lag. I likhet med annen 3D-utskrift er teknologien særlig egnet til prototyping i produktutvikling, småskalaproduksjon eller deler som skal spesialtilpasses. 

MJF markedsføres som å ha styrke som er sammenlignbar sprøytestøping. Det mest vanlige materialet i MJF er nylon (PA12 og PA11), men teknologien kan brukes med mange andre termoplast-materialer, inkludert elastomer («gummimaterialer») og fiberarmerte kompositter. Det hevdes at teknologien er mer kostnadseffisient i stor skala sammenlignet med andre typer 3D-utskrift.

## Historie
I 2013 annonserte HP at de ville gå inn i 3D-skrivermarkedet i 2014. I 2016 introduserte HP multi-jet fusion. I 2021 ble det hevdet at HP har rundt 100 patenter knyttet til MJF-teknologien.

## Virkemåte
Skriveren fordeler et pulver (vanligvis nylon) i tynne lag utover en byggeflate, og mellom hvert lag sprayes det to typer væsker på det nylagte pulverlaget, nemlig et bindemiddel og et slippmiddel, ved hjelp av en skrivestråle. Etter av væskene er påført passerer en varmekilde (ofte infrarødt lys) over laget som binder pulverpartiklene sammen til et solid lag. Det neste laget med pulver legges så oppå det forrige, og prosessen gjentas uten behov for ekstra støttestrukturer siden det omkringliggende pulveret gir nødvendig støtte. Til slutt må delene avkjøles og renses for overflødig pulver. Resultatet sies å ofte ha bedre overflatekvalitet rett fra skriveren sammenlignet med filamentskrivere. 

## Se også
* Filamentskriver, utskriftsteknologi basert på smelting av termoplast
* Selektiv lasersintring (SLS), utskriftsteknologi basert på smelting av metallpulver med laser
* Stereolitografi, utskriftsteknologi basert på fotopolymeriserende harpiks

## Referanser
Ahmad Awad bin Mubarak

**Ahmad Awad bin Mubarak** (født 1968) er en jemenittisk politiker som var statsminister i Jemen fra 2024 til 2025. Før utnevnelsen til statsminister var han landets utenriksminister, og før det tjenestegjorde han som Jemens ambassadør til USA.

## Biografi
Mubarak er født i 1968 i Aden. Han har tre barn. Hans far var forretningsmann. Han har doktorgrad i bedriftsøkonomi fra Universitetet i Bagdad og han er professor ved Universitetet i Sana hvor han er leder for senteret for bedriftsøkonomi som drives av universitetet i samarbeid med Maastricht School of Management (MSM).

Han har tidligere jobbet med forskjellige prosjekter i Jemen innenfor utdanning, sysselsetting og internasjonal utvikling. Han er også styremedlem i Youth Leadres Development Fund og har ledet mange prosjekter i land som Jemen, Bahrain, Burundi, Etiopia, Romania, Nederland, Frankrike og Tyskland. Han har også vært leder ved flere avdelinger ved Sanas universitet for vitenskap og teknologi.

### Politisk karriere
I mars 2013 ble bin Mubarak valgt til generalsekretær i den nasjonale forsoningsdialogkonferansen som var satt sammen av alle de politiske partiene og mange sivile grupperinger og som skulle utrede reformer. Den ble oppløst i januar 2014 etter å ha lagt fram forslag til et føderalt politisk system for landet. Han ble etter det leder for presidentens kontor.

Etter at den Saudi-støttede regjeringen bombet tradisjonelle houthi-områder nord i Jemen, nært grensen til Saudi-Arabia, kom det til protester fra houthiene i hovedstaden Sana. Bevæpnede demontranter tok seg inn på regjeringens område og statsminister Mohammed Basindwa ble tvunget til å gå av. Bin Mubarak ble forfremmet fra stabssjef og utnevnt til statsminister av president Abd Rabbuh Mansur Hadi på tross av protester fra houthi-opposisjonen. Bin Mubarak trakk seg fra stillingen 9. oktober 2014.

Bin Mubarak ble 17. januar 2015 bortført av væpnede menn som sannsynligvis var lojale mot tidligere president Ali Abdullah Saleh. Houthiene og regjeringen inngikk 21. januar en avtale om å avslutte de månedslange kampene i hovedstaden. Avtalen inkluderte også løslatelse av bin Mubarak, men avtalen ble ikke gjennomført fordi president Hadi og regjeringen måtte gå av etter opptøyer. Han ble løslatt 27. januar i Shabwa-guvernatet, ti dager etter kidnappingen.

Den 3. august 2015 ble han utnevnt til Jemens ambassadør til USA og han ble i 2018 utnevnt til landets FNambassadør.

### Jemens statsminister (fra 2024)

Den 5. februar 2024 utnevnte det internasjonalt anerkjente presidentrådet i Jemen bin Mubarak til statsminister etter Maeen Abdulmalik Saeed.

Bin Mubaraks regjering er ikke anerkjent av houthiopprørerne som 10. august 2024 utnevnte Ahmed al-Rahawi til sin statsminister.

## Referanser
EM i skiskyting 2026

**Europamesterskapet i skiskyting 2026** ble arrangert fra 27. januar til 1. februar 2026 på Sjusjøen i Norge, som et åpent europamesterskap og derfor åpent for skiskyttere fra hele verden. Dette er første gang mesterskapet ble arrangert i Norge.
## Program
*Alle tider er lokale tider ([[Sentraleuropeisk tid|UTC+1]]).*

## Resultater
### Menn

### Kvinner

## Norges tropp
26. januar tok Norges Skiskytterforbund ut seks kvinner og sju menn til mesterskapet. Kasper Kalkenberg fikk ekstraplassen på herrenes normaldistanse som Isak Frey skaffet i fjorårets mesterskap, mens Ragna Fodstad kom inn som erstatter for en syk Guro Ytterhus på kvinnenes normaldistanse.


### Kvinner
} 
|-
|align="left"|     ||align="left"| Dombås Idrettslag    ||   ||  ||  ||style="background:#FFDAB9;"|  
|-
|align="left"|      ||align="left"| Rennebu Idrettslag   ||  ||  ||  ||style="background:#FFDAB9;"|  
|-
|align="left"|     ||align="left"| Førde Idrettslag     ||  ||  ||  ||style="background:#FFDAB9;"|  
|-
|align="left"|       ||align="left"| Skrautvål Idrettslag ||  ||  ||   || 
|-
|align="left"|  ||align="left"| Idrettslaget TRY       ||  ||  ||   || 
|-
|align="left"|      ||align="left"| Østre Toten Skilag   ||  ||  ||  || 
|-
|}



### Menn
}  ||style="background:#DCE5E5;"|   ||style="background:#F7F6A8;"|   ||style="background:#F7F6A8;"|  
|-
|align="left"|         ||align="left"| Figgjo Idrettslag      ||  ||   ||   ||style="background:#F7F6A8;"|  
|-
|align="left"|      ||align="left"| Skonseng Ungdomslag    ||  ||  ||   ||style="background:#F7F6A8;"|  
|-
|align="left"|      ||align="left"| Tromsø Skiskytterlag   ||  ||  ||  ||style="background:#F7F6A8;"|  
|-
|align="left"|     ||align="left"| Lier Idrettslag        ||   ||  ||  || 
|-
|align="left"|      ||align="left"| Fossum Idrettsforening ||  ||  ||   || 
|-
|align="left"|  ||align="left"| Skatval Skilag         ||   ||  ||  || 
|-
|}


## Referanser


## Eksterne lenker
* 
* EM i skiskyting 2026 hos *[[Eurovision Sport]]*
Skjerdalen

**Skjerdalen** er en dal beliggende vest i Gloppen, på vestsiden av Hyefjorden. 

Mot fjorden ligger den veiløse gården med samme navn. Ved gården munnar også Skjerdalselva ut i fjorden. Elva følger dalen og stuper ned lia mot gården. Skjerdal kraftverk nytter dette fallet i kraftproduksjon. 

Selve dalen er en trang v-dal med svært bratte fjellsider og Ålfotbreen over fjella mot vest. Innerst i dalen ligger Skjerdalsvatnet, i området som heter Skjerdalsbotnen. 

## Personer fra Skjerdalen
* Christoffer Nielsen Scherdahlen (1784&ndash;1856), ordfører i Gloppen

## Referanser


## Eksterne lenker
* Vasstøylen og Skjerdalsvatnet, Gloppen
Skjerdalselva

**Skjerdalselva** er ei elv som renner gjennom Skjerdalen fra Skjerdalsvatnet til Hyefjorden i Gloppen i Vestland.

Over de bratte fjellene mot vest ligger Gjegnalundsbreen, som største vannkilde til Skjerdalsvatnet. Tverrelva fra Svartevatnet på 890 moh, nord for breen tømmer i Skjerdalselva rundt 200 meter nord for Skjerdalsvatnet.

Skjerdal kraftverk nytter et fall på 147 meter i elva der renner ned lia mot gården ved fjorden.

## Referanser


## Eksterne lenker
* Vasstøylen og Skjerdalsvatnet, Gloppen
* Gjegnen = Gjegnet = Gjegnalunden - eit ikonisk fjell
Sigurd Reksnes

**Sigurd Erlend Reksnes** (1977–2025) var en norsk politiker (Sp). Han var ordfører i Stad kommune fra høsten 2023 frem til sin død.

I begynnelsen av 2020-årene var han fylkesleder for Senterpartiet i Sogn og Fjordane.

## Referanser


## Eksterne lenker
*
American Pluck

***American Pluck*** er en amerikansk stumfilm fra 1925 regissert av Richard Stanton.

## Skuespillere
* George Walsh som Blaze Derringer
* Wanda Hawley som Alicia
* Sidney De Gray som Birkhaff
* Frank Leigh som Verensky
* Thomas Wilson som Jefferson Lee
* Leo White som Raleigh
* Dan Mason

## Referanser


## Eksterne lenker
*
Othmane Salama

**Othmane Salama** (født 1. januar 2001) er en svensk-marokkansk fotballspiller som spiller for . 

## Karriere
Salama lærte seg å spille fotball på gatene og strendene i sin fødeby Casablanca. Som 7-åring flyttet han til Skåne sammen med sin mamma.  Salama startet fotballkarrieren sin i Lunds FF og , før han fortsatte karrieren i  og Husie IF. Mens han gikk på videregående skole spilte han for  sitt ungdomsakademi. I 2021 spilte han en sesong for , før han i 2022 signerte en treårskontrakt med . Siste del av 2023-sesongen ble han lånt ut til .
Den 7. januar 2025 signerte Salama en toårskontrakt for .

## Referanser


## Eksterne lenker
*
Daniel Chong

**Daniel Chong** (født 1978) er en amerikansk animatør, storyboard-artist, manusforfatter, regissør og produsent. Han er kjent som skaperen av Cartoon Network-serien *[[Vi bare bjørner]]* (2015–2019). Han skrev, regisserte og var også ansvarlig produsent for *[[Vi bare bjørner-filmen]]* (2020).

## Bakgrunn
Chong ble født den 19. november 1978 i Fargo i Nord-Dakota, av singaporeansk-kinesiske innvandrere. Han vokste opp i Fountain Valley i California, og studerte ved California Institute of the Arts.

## Referanser


## Eksterne lenker
*
Vi bare bjørner

***Vi bare bjørner*** er en amerikansk animasjonsserie som gikk på Cartoon Network fra 2015 til 2019. Serien handler om tre bjørnebrødre – Grizzly, Panda og Isbjørn – og deres klønete forsøk på å tilpasse seg menneskenes verden i San Francisco Bay-området.

Serien er basert på Daniel Chongs nettegneserie *The Three Bare Bears*, og pilotepisoden hadde verdenspremiere på KLIK! Amsterdam Animation Festival, hvor den vant prisen for «Young Amsterdam Audience». Serien hadde premiere 27. juli 2015 og ble avsluttet 27. mai 2019, med totalt fire sesonger og 140 episoder.

Filmen *[[Vi bare bjørner-filmen]]* ble utgitt digitalt 30. juni 2020 og sendt på Cartoon Network 7. september samme år. Den fungerer som en avslutning på seriens historie. Spin-off-serien *[[Vi baby bjørner]]* er en forløper som følger de tre bjørnene som unger. Serien ble annonsert i mai 2019 og hadde premiere 1. januar 2022.

## Referanser


## Eksterne lenker
* 
*
Bernhard Berthelsen

**Bernhard Berthelsen** (1897-1964) var en norsk toller og Venstre-politiker fra Arendal. Han var stortingsrepresentant for valgkretsen Kjøpstedene i Telemark og Aust-Agder fylker i to perioder 1945–1953. 

Han var født i Sør-Audnedal; faren var sjømann. Etter å ha gått på middelskole fikk han i 1914 jobb i tolletaten i Arendal. I 1928 rykket han opp til stilling som tollkontrollør, og i 1946 ble han tollinspektør i Arendal. I årene 1951-57 var han distriktssjef i Bergen tolldistrikt og 1957-64 var han driftssjef i Tolldirektoratet. 

Han var aktiv i lokalpolitikken både i Arendal og Bergen. Medlem av kommunestyret i Arendal 1934–46 og bystyret i Bergen 1955-1959. På vanlig vis hadde han flere verv i tilknytning til dette. Før han ble medlem av Venstre, var han rundt 1925 aktiv i Arbeiderpartiet i Arendal.

Han var aktiv i idrettens organisasjoner, som aktiv fotballdommer og som formann i Idrettsklubben Grane 1930–34, formann i Aust-Agder Distriktslag for Idrett 1933–36 og medlem i fotballforbundets dommerkomite 1927–31. Han var æresmedlem i Grane.

## Referanser


## Eksterne lenker
*
Blender (danseband)

**Blender** er et moderne danseband fra Vadstena i Sverige, etablert i mars 2002 av Lasse Lundberg Jacobs.

På kort tid ble bandet et heltidsband og bandet har flere ganger vært med i Sveriges Radio P4s program *I afton dans* og radioprogrammet *Kalas*. I 2007 vant de Guldklaven i kategorien Årets album for albumet *Alla essen på handen*.

## Diskografi
### Album
**Live i studio* - 2002
**Live i studio 2* - 2004
**Alla essen på handen* - 2007
**Live i studio 3* - 2008
**Välkommen in* - 2009
**Ingen utan mig* - 2011
**På väg till Malung* - 2012 (CD + DVD)
**Live i studio 4* - 2012 
**Mi Amore* - 2015 (nominert til Grammis)
**Ängel utan vingar* - 2016 (nominert til Grammis, vinner av Manifestpriset 2017 i kategorien Årets dansband) 
**Gambla litegrann* - 2018

## Nåværende medlemmer

* Lasse Lundberg Jacobs – bandleder, trommeslager, vokal, produsent
* Jörgen Sandström – bassgitar, bakgrunnsvokal
* Maria Persson – vokal, frontfigur
* Jonas Hedlund – gitar, vokal, bakgrunnsvokal
* Johannes Winroth – keyboard, bakgrunnsvokal

## Referanser


## Eksterne lenker
*
Linus Lee Seong-hyo

**Linus Lee Seong-hyo** (koreansk: 이성효, født 6. juli 1957 i Gi-dong Paldal-gu i Sør-Korea)  er en koreansk katolsk biskop av Masan.
## Liv og virke
### Prest
Linus Lee Seong-hyo mottok presteordinasjonens sakrament den 9. april 1992.
### Hjelpebiskop i Suwon
Den 7. februar 2011 utnevnte pave Benedikt XVI ham til titulærbiskop av *Turris Tamalleni* og utnevnte ham til hjelpebiskop i Suwon. Biskopen av Suwon, Mathias Ri Iong-hoon, ordinerte ham til biskop den 25. mars samme år. Medkonsekratorer var biskopen av Incheon, Boniface Choi Ki-san, og biskopen av Uijeongbu, Peter Lee Ki-heon.

### Biskop av Masan
Den 21. desember 2024 utnevnte pave Frans ham til biskop av Masan.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Biskop Victorinus Youn Kong-hi (1924-) *1963
* Biskop Mathias Ri Iong-hoon (1951- ) *2003
* Biskop *Linus Lee Seong-hyo* (1957- ) *2011

## Referanser
Abel Alonso Núñez

**Abel Alonso Núñez**  (1921–2003) var en spansk ordensgeistlig og katolsk biskop av Campo Maior i Brasil.
## Liv og virke
### Prest
Abel Alonso Núñez sluttet seg til mercedarianernes orden og ble ordinert til prest den 22. desember 1945.
### Hjelpebiskop av Bom Jesus do Piauí
Pave Paul VI. utnevnte ham til hjelpebiskop av Bom Jesus do Piauí, og titulærbiskop av *Nicives* den 14. juli 1971. Den apostoliske nuntius til Brasil, erkebiskop Umberto Mozzoni, ordinerte ham til biskop den 24. september samme år. Medkonsekratorer var José Vázquez Díaz O. de M., prelat av Bom Jesus do Piauí, og Cândido Lorenzo González O. de M., prelat av São Raimundo Nonato, og José Alberto Lopes de Castro Pinto, hjelpebiskop i São Sebastião do Rio de Janeiro.
### Biskop av Campo Maior
Paven utnevnte ham til biskop av Campo Maior den 24. mars 1976. 

Den 2. februar 2000 aksepterte pave Johannes Paul II hans aldersbetingede avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard (1829-1892) *1972
* Kardinal Casimiro Gennari (1839-1914) *1881
* Erkebiskop Pellegrino Francesco Stagni, O.S.M. (1859-1918) *1907
* Erkebiskop Henry Joseph O'Leary (1879-1938 *1913
* Kardinal James Charles McGuigan (1894-1974) *1930
* Kardinal Umberto Mozzoni (1904-1983) *1954
* Biskop *Abel Alonso Núñez* (1921-2003) *1971

## Referanser
José Vázquez Díaz

**José Vázquez Díaz** (1913–1998)  var en spansk ordensgeistlig og katolsk biskop av Bom Jesus do Gurguéia.
## Liv og virke
### Prest
José Vázquez Díaz sluttet seg til mercedianernes orden og mottok prestevielsens sakrament den 8. november 1936.
### Titulærbiskop, koadjutor prelat av Bom Jesus do Piauí
Den 8. juli 1956 utnevnte pave Pius XII ham som titulærbiskop av *Usula* og utnevnte ham til koadjutorprelat av Bom Jesus do Piauí. Erkebiskopen av Santiago de Compostela, kardinal Fernando Quiroga y Palacios, ordinerte ham til biskop den 9. september samme år. Medkonsekratorer var biskopen av Tui, José Ángel López Ortiz, og biskopen av Palencia, José Souto Vizoso. 
### Prelat av Bom Jesus do Piauí
José Vázquez Díaz ble prelat for Bom Jesus do Piauí den 8. mars 1958, etterfølgende avdøde Inocéncio Lopez Santamaria O. de M. 

José Vázquez Díaz deltok i alle fire sesjonene i Det andre Vatikankonsil.

Den 26. mai 1978 ga Carlesi avkall på det titulærbispedømmet i Usula, i pakt med den romerske kuries nye regler for titulærbispedømmer.

### Biskop av Bom Jesus do Gurguéia
José Vázquez Díaz ble utnevnt til den første biskopen av Bom Jesus do Gurguéia den 26. oktober 1981, etter at territorialprelaturet  Bom Jesus do Piauí ble elevert til bispedømme av pave Johannes Paul II.

Den 1. mars 1989 aksepterte Johannes Paul II biskop José Vázquez Díaz av fratreden av aldersgrunner.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Kardinal Federico Tedeschini (1873-1959) *1921
* Erkebiskop Antonio García y García (1880-1953) *1930
* Erkebiskop Fernando Quiroga y Palacios (1873-1959) *1921
* Biskop *José Vázquez Díaz* (1913-1998) *1956

## Referanser
KLIK Amsterdam Animation Festival

**KLIK Amsterdam Animation Festival** er en årlig festival i Amsterdam dedikert til animasjonskunst. Festivalen ble arrangert for første gang i 2007 og organiseres av den ideelle KLIK-stiftelsen. Den finner sted på Eye filmmuseum i Amsterdam i Nederland. KLIK presenterer et bredt spekter av animasjonskunst, inkludert spillefilmer, kortfilmer, reklamefilmer, videospill, musikkvideoer, tegneserier og kunstinstallasjoner.
Ramón López Carrozas

**Ramón López Carrozas** (1937–2018) var en spansk ordensgeistlig og katolsk biskop av Bom Jesus do Gurguéia i Brasil.
## Liv og virke
### Prest
Ramón López Carrozas sluttet seg til mercedianerne og ble ordinert til prest den 10. april 1960. Han fullførte sine filosofiske og teologiske studier ved klosteret Poyo Pontevedra i Spania. Han fullførte studiene i dogmatikk i Salamanca i 1961. 

I 1967 kom han til Brasil som misjonær og arbeidet med evangelisering og utdanning i Piauí fra 1967 til 1972. 

Han var sogneprest i Rio de Janeiro fra 1972 til 1979.
### Hjelpebiskop i Bom Jesus do Piauí
Pave Johannes Paul II utnevnte ham til hjelpebiskop i Bom Jesus do Piauí og titulærbiskop av *Ceramus* den 26. april 1979. Paven ordinerte ham personlig til biskop den 27. mai samme år. Medkonsekratorer var Duraisamy Simon Lourdusamy, sekretær for Kongregasjonen for folkenes evangelisering, og Eduardo Martínez Somalo, substitutt for Statssekretariatet.
### Biskop av Bom Jesus do Piauí
Den 1. mars 1989 ble han utnevnt til biskop av Bom Jesus do Gurguéia av Johannes Paul II. 

Pave Frans godtok hans aldersbegrunnede avskjedssøknad den 15. januar 2014.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *Ramón López Carrozas* (1937-2018) *1979
## Referanser
Pumapunku

**Pumapunku** eller **Puma Punku** (Porten til Puma) er et tempelområde som ligger i Tiwanacu, på Andesplatået i en høyde av 3800 meter i det vestlige Bolivia. 

Komplekset ble bygget av Tiwanaku-sivilisasjon før Inka-tiden, mellom 400 og 900 e.Kr.

Det som står igjen er noen enorme steinblokker av sandstein eller andesitt, det største elementet er omtrent 7.8 meter lang, 5.2 meter bred og 1 meter tykk ble anslått til 131 tonn. Blokkene er skåret ut av fjellet, i rette vinkler, med en metode som man ikke forstår i dag. Man tror at de må ha blitt tatt ut av steinbruddene for så å bli slipt og polert med flate steiner og sand, til en meget jevn og glatt overflate.
Fil:Puma Punku foundation plates.JPG
Fil:Puma Punku pile of rocks.JPG
Fil:PUMA PUNKU, TIAJUANACO, BOLIVIA.jpg
Fil:Yasir999.jpg


## Referanser